Diari Oficial de la Generalitat Valenciana


Sumari del DOGV 2057, del 30-06-1993 (1993/828525)

RESOLUCIÓ de 31 de maig de 1993, de la Direcció d,el Servei Valencià de Salut, per la qual estableix el Programa d'ajudes a la formació i investigació del personal depenent de les institucions gestionades pel Servei Valencià de Salut per a 1993.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2057

Data del DOGV
:   30-06-1993

Secció del DOGV
:   ALTRES DISPOSICIONS

Número del document
:   1993/828525


Data del document
:   31-05-1993

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 31 de maig de 1993, de la Direcció del Servei Valencià de Salut, per la qual estableix el Programa d'ajudes a la formació i investigació del personal dependent de les institucions gestionades pel Servei Valencià de Salut per a 1993.  
La Llei General de Sanitat, en l'article 18, determina que les administracions públiques, a través dels serveis de salut, desplegaran, entre d'altres, les actuacions destinades a la millora i adequació de les necessitats de formació del personal al servei de l?organització sanitària i el foment de la investigació científica en el camp específic dels problemes de salut.  
En el mateix sentit, la Llei del Servei Valencià de Salut estableix, en l'article 5, com a funcions de l'organisme les del foment de la investigació científica en relació amb els problemes de salut i la formació bàsica continuada del personal al servei de l?organització sanitària en col·laboració amb entitats docents sanitàries.  
Atesa la formació continuada i la investigació com a elements fonamentals per al progrés sanitari, la Direcció del Servei Valencià de Salut va establir un Programa d'ajudes a la formació i investigació dels professionals d'aquest organisme, les normes del qual es van plasmar en la circular 11/89, de 15 de juny; en la Resolució de 30 de maig de 1990; en la Resolució d'11 de març de 1991, i en la Resolució de 6 de juliol de 1992.  
Així mateix, l?Ordre de 2 de desembre de 1991, de la Conselleria de Sanitat i Consum, per la qual s'efectuen diverses delegacions d'atribucions en matèria de personal en distints òrgans del Servei Valencià de Salut, estableix en l'article primer, apartat f), les competències del director per a la concessió al personal sanitari d'ajudes per a la participació en cursos i seminaris, elaboració de ponències, publicacions i altres activitats científiques.  
D'acord amb allà anteriorment exposat, i com a complement de la Resolució de 27 de gener de 1993, del Conseller de Sanitat i Consum, per la qual s'estableix el Pla de Formació de la Conselleria de Sanitat i Consum per a 1993, he resolt:  
Article primer  
Aprovar el Programa d'ajudes a la formació i investigació del personal depenent de les institucions gestionades pel Servei Valencià de Salut per a l'any 1993.  
Article segon  
L'acceptació o la denegació de les ajudes sol·licitades, com també l?import de les quanties, es fonamentaran d'acord amb els objectius prioritaris que figuren en la norma segona en relació amb el lloc de treball del sol·licitant i també per la disponibilitat pressupostària.  
Aquesta disponibilitat pressupostària es fixa en 50 milions de pessetes.  
El Programa d'ajudes a la formació i investigació del personal depenent de les institucions gestionades pel Servei Valencià de Salut es regirà per les següents:  
Normes generals  
Primera  
El programa s'estructura en les següents modalitats:  
1. Borses de viatge.  
2. Ampliació d'estudis.  
3. Assistència a actes científics.  
Segona  
En totes les modalitats es consideraran prioritàries les activitats relacionades amb les estratègies del Programa de Salut per a Tots de l?Organització Mundial de la Salut, especialment en aquells objectius que comporten el desenvolupament de programes específics a la Comunitat Valenciana per al pròxim any i que s'allisten tot seguit:  
- Promoció de la salut dels vells.  
- Promoció de salut i prevenció de malalties en les dones, especialment durant l?embaràs i el climateri.  
- Promoció de salut i prevenció de malalties en hospitals.  
- Lluita contra el càncer.  
- Salut mental.  
- Educació per a la salut.  
- Higiene dels aliments.  
- Salut laboral.  
- Ciutats sanes.  
- Utilització adequada de la tecnologia diagnostica i terapèutica.  
- Garantia de qualitat en els serveis.  
- Sistemes d'informació.  
- Investigació avaluativa.  
Així mateix, les activitats de formació sol·licitades han de mantenir relació directa amb el lloc de treball que exerceix el sol·licitant.  
Tercera  
Podrà sol·licitar aquestes ajudes en la forma i amb els requisits i condicions que per a cadascuna de les modalitats es detallen en els corresponents annexos:  
- El personal que ocupa plaça en propietat depenent de les institucions gestionades pel Servei Valencià de Salut i dels integrants de l?estructura administrativa, tant en l?àmbit dels serveis centrals d'aquest organisme com en el de les àrees territorials o àrees de salut.  
- Els facultatius que estiguen especialitzant-se professionalment pel sistema MIR a centres o unitats degudament acreditats per a la docència, gestionats pel Servei Valencià de Salut.  
Quarta  
Les sol·licituds es dirigiran, en els terminis que per a cada tipus d'ajuda s'especifiquen en els annexos, a la gerència o direcció del centre corresponent, en els impressos i models normalitzats facilitats- per l?esmentada direcció, que formularà, si escau, una proposta de resolució i l?elevarà posteriorment a la Direcció del Servei Valencià de Salut per a la seua resolució.  
Cinquena  
Tenint en compte la Resolució de 17 de gener de 1993 del conseller de Sanitat i Consum, per la qual s'estableix el Pla de Formació de la Conselleria de Sanitat i Consum per a enguany, les sol·licituds corresponents al punt 2 de la norma general primera referent a cursos d'ampliació d'estudis queden estrictament restringides als cursos que, a proposta dels directors territorials de Sanitat i Consum o del Secretari General del Servei Valencià de Salut, es consideren imprescindibles per a poder dur a terme un determinat programa i no hagen estat previstos en l?oferta formativa de la resolució abans mencionada.  
Sisena  
Les sol·licituds seran examinades per una comissió d'avaluació composta pel Secretari general del SVS, un representant de l?IVESP i aquells professionals amb experiència científica, de gestió o d'ambdues designats pel Director del SVS. El secretari de la comissió serà proposat per la direcció de l?IVESP  
Aquests membres elevaran al Director del SVS, per a la seua aprovació, la proposta d'ajudes concedides o denegades com també la quantia de l?import.  
Setena  
Les decisions de la comissió seran comunicades individualment als interessats i s'hi detallarà la quantia de l'ajuda.  
Vuitena  
Cada interessat només podrà sol·licitar una concessió d'ajuda durant 1993, a l'empara d'aquesta resolució.  
Excepcionalment, i després de l'informe detallat de les direccions corresponents, podrà sol·licitar-se al Director del SVS una altra ajuda, sempre que l'activitat docent revertisca a curt termini sobre l'activitat realitzada per l'interessat.  
En tot cas, les concessions tindran caràcter discrecional estaran supeditades a les disponibilitats pressupostàries.  
Novena  
Les ajudes es concediran als sol·licitants a càrrec del pressupost dels corresponents centres de despesa. La Direcció General de Règim Econòmic habilitarà per a cada centre els crèdits necessaris per a atendre les ajudes concedides.  
L'aplicació s'ajustarà a les normes generals que en cada cas regulen les despeses en els dits centres i d'acord amb la normativa vigent.  
Deu  
La percepció d'ajudes que incloguen les despeses de desplaçament i allotjament exclourà el dret a la percepció de les indemnitzacions per raó de servei prevista en el Decret 200/1985, de 23 de desembre del Consell de la Generalitat Valenciana.  
Onze  
En acceptar les ajudes concedides, els sol·licitants es comprometen a trametre a la direcció de cada centre, en el termini establert en els annexos una Memòria sobre l'activitat formativa realitzada.  
Dotze  
El sol·licitant ha de declarar que no ha percebut cap quantitat d'entitats públiques o privades destinades a finançar la totalitat de la despesa efectiva invertida en les activitats formatives per a les quals sol·licita l'ajuda econòmica a l?empara d'aquesta resolució, o quantitats parcials que, sumades a les que se sol·liciten, superen la despesa total invertida.  
València, 31 de maig de 1993.- El Director del SVS: Manuel Peris Monfort.  
ANNEX I  
Borses de viatge  
Objectiu: facilitar l'estada en centres nacionals o estrangers, distints d'aquell on es presten els serveis, a fi d'adquirir coneixements i experiències que permeten desenvolupar noves tècniques i procediments assistencials.  
Normes  
Primera  
Les sol·licituds inclouran els següents documents:  
1. Sol·licitud d'ajuda.  
2. Currículum.  
3. Informe favorable del gerent o director, que argumente l'aplicabilitat de l?estada.  
4. Certificat o carta d'admissió del director del centre en què es pretén d'efectuar l?estada.  
Segona  
Les sol·licituds es presentaran amb una antelació mínima d'un mes a l?estada que es pretén d'efectuar.  
Tercera  
Dins dels dos mesos següents a la finalització de l'estada, l?interessat trametrà al Director del Servei Valencià de Salut una Memòria explicativa de les activitats desenvolupades durant aquella, a més d'un certificat de la direcció o del responsable del centre on haja tingut lloc l?estada.  
ANNEX II  
Ampliació d'estudis   
Objectiu: facilitar la formació dels professionals del Servei Valencià de Salut mitjançant ajuda per a la realització de cursos que, per l'especificat, siguen estrictament necessaris per a dur a terme determinats programes i no hagen estat recollits en la Resolució de 27 de gener de 1993, del Conseller de Sanitat i Consum.  
Normes  
Primera  
Només podran sol·licitar ajudes per a cursos de formació, a l?empara d'aquesta resolució, els professionals que tinguen un informe previ del Director Territorial de Sanitat i Consum o del Secretari General del SVS, que especifique els aspectes que fan prioritària aquesta activitat, prenent-hi en compte els objectius del paràgraf anterior.  
Segona  
Les sol·licituds inclouran els següents documents:  
1. Sol·licitud d'ajuda.  
2. Currículum.  
3. Informe del director territorial de Sanitat i Consum o secretari general del SVS.  
Tercera  
Les sol·licituds es presentaran amb una antelació mínima de dos mesos a l?inici del curs, i serà requisit imprescindible per a la tramitació l?informe esmentat en el punt 3 de l'anterior norma.  
Quarta  
Dins dels dos mesos següents a la finalització del curs, l'interessat trametrà al Director del Servei Valencià de Salut una memòria explicativa de les activitats realitzades a la qual s'acompanyarà l'informe final o un certificat dels directors o professors del curs.  
ANNEX III  
Assistència a actes científics  
Objectiu: potenciar i facilitar l'Assistència a congressos, simposis i reunions científiques del personal del Servei Valencià de Salut.  
Normes  
Primera  
Es podran concedir ajudes per a l'assistència a actes científics només en el cas que el sol·licitant hi participe activament (presentació de comunicacions, ponències, conferències).  
Segona  
La quantia de l'ajuda podrà comptendre les despeses d'inscripció i d'allotjament i desplaçament en classe de turista. En el cas que hi haja diversos autors d'un mateix treball, es finançarà exclusivament l'Assistència del primer signat.  
Tercera  
Les sol·licituds inclouran els següents documents:  
1. Sol·licitud d'ajuda.  
2. Currículum.  
3. Informe favorable del gerente o director.  
4. Programa de la reunió a què es desitge d'assistir.  
5. Resum de la comunicació, ponència o conferència, amb què es participa.  
6. Document acreditatiu de l'acceptació de la comunicació, per part dels organitzadors de la reunió científica.  
7. Pressupost.  
Quarta  
Les sol·licituds han de presentar-se amb dos mesos d'antelació a la reunió científica, (tret del document 6 de la norma anterior, que s'hi trametrà en el moment que se'n dispose, però en qualsevol cas, en el termini de 30 dies abans de la realització de la reunió a què es desitge d'assistir).